title: A Tanács (EU) 2017/449 határozata (2017. március 7.) az 1972. évi jegyzőkönyvvel módosított, 1961. évi Egységes Kábítószer Egyezmény és a pszichotrop anyagokról szóló 1971. évi egyezmény szerinti anyagjegyzékekbe való felvétel tekintetében a Kábítószer-bizottság 60. ülésszakán az Európai Unió nevében képviselendő álláspontról

text:
               15.3.2017

               HU

               Az Európai Unió Hivatalos Lapja

               L 69/25

         A TANÁCS (EU) 2017/449 HATÁROZATA
   (2017. március 7.)
   az 1972. évi jegyzőkönyvvel módosított, 1961. évi Egységes Kábítószer Egyezmény és a pszichotrop anyagokról szóló 1971. évi egyezmény szerinti anyagjegyzékekbe való felvétel tekintetében a Kábítószer-bizottság 60. ülésszakán az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 83. cikke (1) bekezdésére, összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az Egyesült Nemzetek Szervezetének (ENSZ) az 1972. évi jegyzőkönyvvel módosított, 1961. évi Egységes Kábítószer Egyezménye (a továbbiakban: Kábítószer Egyezmény) 1975. augusztus 8-án lépett hatályba.

               (2)

               A Kábítószer Egyezmény 3. cikke értelmében a Kábítószer-bizottság dönthet anyagoknak az említett egyezmény jegyzékeibe történő felvételéről. A jegyzékeket kizárólag az Egészségügyi Világszervezet (WHO) ajánlásainak megfelelően módosíthatja, úgy is dönthet azonban, hogy nem hajtja végre a WHO által ajánlott változtatásokat.

               (3)

               A pszichotrop anyagokról szóló 1971. évi ENSZ-egyezmény (a továbbiakban: pszichotrop anyagokról szóló egyezmény) 1976. augusztus 16-án lépett hatályba.

               (4)

               A pszichotrop anyagokról szóló egyezmény 2. cikke értelmében a Kábítószer-bizottság – a WHO ajánlásai alapján – dönthet anyagoknak az említett egyezmény jegyzékeibe történő felvételéről vagy azokból való törléséről. Széles mérlegelési jogkörrel rendelkezik a gazdasági, szociális, jogi, adminisztratív és egyéb tényezők figyelembevétele érdekében, azonban nem járhat el önkényesen.

               (5)

               A két egyezmény jegyzékeinek változtatásai közvetlen hatást gyakorolnak a kábítószer-ellenőrzés terén alkalmazandó uniós jog tárgyi hatályára. A 2004/757/IB kerethatározatot (1) alkalmazni kell a Kábítószer Egyezményhez és a pszichotrop anyagokról szóló egyezményhez csatolt jegyzékekben felsorolt anyagokra. A 2005/387/IB tanácsi határozat (2) nem alkalmazandó a Kábítószer Egyezményhez és a pszichotrop anyagokról szóló egyezményhez csatolt jegyzékekben felsorolt anyagokra. Ezért az ezen egyezményekhez csatolt jegyzékek bármely változása közvetlenül beépül a közös uniós szabályokba.

               (6)

               A Kábítószer-bizottság a 2017. március 13. és 17. között Bécsben megrendezésre kerülő 60. ülésszakán várhatóan határoz tíz új anyagnak az egyezmények jegyzékeibe való felvételéről.

               (7)

               Az Unió nem részes fele az érintett ENSZ-egyezményeknek. Megfigyelői státusszal rendelkezik a Kábítószer-bizottságban, amelyben jelenleg 12 tagállam szavazati joggal rendelkező tag. Ezért a tagállamoknak az Unió álláspontját kell képviselniük a Kábítószer Egyezmény, valamint a pszichotrop anyagokról szóló egyezmény szerinti anyagjegyzékekbe való felvétel tekintetében.

               (8)

               Az Unió nevében a Kábítószer-bizottság következő ülésszakán képviselendő álláspont csak az egyezmények anyagjegyzékeibe való felvételre vonatkozik. Az anyagjegyzékekbe való felvételen kívüli kérdések nem képezik e határozat tárgyát és azokkal a tagállamok szükség szerint a Kábítószer-bizottság ülésszakának alkalmával tartott koordináció keretében fognak foglalkozni. Ez a határozat nem érinti az Unió és a tagállamok azon hatásköreinek az elhatárolását, amelyekkel az egyezményekkel összefüggő egyéb kérdések tekintetében rendelkeznek.

               (9)

               A WHO 2016. december 2-án azt ajánlotta az ENSZ főtitkárának, hogy egészítsék ki két új anyaggal a Kábítószer Egyezményhez csatolt I. jegyzéket, nyolc új anyaggal pedig a pszichotrop anyagokról szóló egyezményhez csatolt II. jegyzéket.

               (10)

               A WHO kábítószer-függőségi szakértői bizottságának (a továbbiakban: a szakértői bizottság) értékelése szerint az U-47700 (3,4-diklor-N-(2-dimetilamin-ciklohexil)-N-metil-benzamid) hasonló visszaélés elkövetésére és hasonló negatív egészségügyi következmények kiváltására alkalmas vegyület, mint a Kábítószer Egyezmény I. jegyzékébe foglalt, ellenőrzött ópioidok, mint például a morfin és az AH-7921. Nem létezik igazolt gyógyászati felhasználása, alkalmazása pedig halálesetekhez vezetett. Elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek vele, és ez közegészségügyi és társadalmi problémává válhat, ami indokolttá teszi az anyag nemzetközi ellenőrzés alá vonását. Következtetésképpen a WHO azt ajánlja, hogy az U-47700-at vegyék fel a Kábítószer Egyezmény I. jegyzékébe.

               (11)

               A Kábítószer és Kábítószerfüggőség Európai Megfigyelőközpontja a 2005/387/IB határozat feltételei szerinti új pszichoaktív anyagként ellenőrzi az U-47700-at. Az U-47700 jelenlétét 14 tagállamban mutatták ki. Az anyagot nyíltan értékesítették a piacon. Súlyos nemkívánatos eseményekkel, többek között halálesetekkel hozható kapcsolatba, és az Unió korai előrejelző rendszere közegészségügyi figyelmeztető jelzést adott ki rá nézve.

               (12)

               Ezért célszerű, hogy a tagállamok arra az álláspontra helyezkedjenek, hogy az U-47700-at fel kell venni az Egységes Kábítószer Egyezmény I. jegyzékébe.

               (13)

               A szakértői bizottság értékelése szerint a butirfentanil (N-fenil-N-[1-(2-feniletil)-4-piperidinil]-butánamid) hasonló visszaélés elkövetésére és hasonló negatív egészségügyi következmények kiváltására alkalmas vegyület, mint a Kábítószer Egyezmény I. jegyzékébe foglalt, ellenőrzött ópioidok, mint például a morfin és a fentanil. Át is alakítható fentanillá. Nem létezik igazolt gyógyászati felhasználása, alkalmazása pedig halálesetekhez vezetett. Elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek vele, és ez közegészségügyi és társadalmi problémának minősülhet, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy a butirfentanilt vegyék fel a Kábítószer Egyezmény I. jegyzékébe.

               (14)

               A Kábítószer és Kábítószerfüggőség Európai Megfigyelőközpontja a 2005/387/IB határozat feltételei szerinti új pszichoaktív anyagként ellenőrzi a butirfentanilt. A butirfentanil jelenlétét hat tagállamban mutatták ki. Az anyagot nyíltan értékesítik a piacon. Súlyos nemkívánatos eseményekkel hozható kapcsolatba, jelenlétét kimutatták legalább egy halálesetet követően, és az Unió korai előrejelző rendszere közegészségügyi figyelmeztető jelzést adott ki rá nézve.

               (15)

               Ezért célszerű, hogy a tagállamok arra az álláspontra helyezkedjenek, hogy a butirfentanilt fel kell venni a Kábítószer Egyezmény II. jegyzékébe.

               (16)

               A szakértői bizottság értékelése szerint a 4-metiletkatinonnal vagy a 4-MEC-kel (2-(etilamin)-1-(4-metilfenil) propán-1-on) való visszaéléssel összefüggésben felmerülő közegészségügyi és társadalmi kockázat jelentős mértékű. A 4-MEC gyógyászati hasznossága nem igazolt. A szakértői bizottság megállapította, hogy hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló egyezmény II. jegyzékében szereplő anyagok. A szakértői bizottság szerint elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek a 4-MEC-kel, ezért közegészségügyi és társadalmi problémának minősül, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy a 4-MEC-et vegyék fel a pszichotrop anyagokról szóló egyezmény II. jegyzékébe.

               (17)

               A Kábítószer és Kábítószerfüggőség Európai Megfigyelőközpontja a 2005/387/IB határozat feltételei szerinti új pszichoaktív anyagként ellenőrzi a 4-MEC-et. A 4-MEC jelenlétét 19 tagállamban mutatták ki. Az anyagot nyíltan értékesítik a piacon. Az anyag összefüggésbe hozható néhány súlyos nemkívánatos eseménnyel, többek között halálesetekkel.

               (18)

               Ezért célszerű, hogy a tagállamok arra az álláspontra helyezkedjenek, hogy a 4-MEC-et fel kell venni a pszichotrop anyagokról szóló 1971. évi ENSZ-egyezmény II. jegyzékébe.

               (19)

               A szakértői bizottság értékelése szerint az etilonnal (1-(2H-1,3-benzodioxol-5-il)-2-(etilamin)propán-1-on) való visszaéléssel összefüggésben felmerülő közegészségügyi és társadalmi kockázat jelentős mértékű. Az etilon gyógyászati hasznossága nem igazolt. A szakértői bizottság megállapította, hogy az etilon (1-(2H-1,3-benzodioxol-5-il)-2-(etilamin)propán-1-on) hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló egyezmény II. jegyzékében szereplő anyagok. A szakértői bizottság szerint elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek az etilonnal, ezért közegészségügyi és társadalmi problémának minősül, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy az etilont vegyék fel a pszichotrop anyagokról szóló egyezmény II. jegyzékébe.

               (20)

               A Kábítószer és Kábítószerfüggőség Európai Megfigyelőközpontja a 2005/387/IB határozat feltételei szerinti új pszichoaktív anyagként ellenőrzi az etilont. Az etilon jelenlétét 19 tagállamban mutatták ki. Az anyagot nyíltan értékesítik a piacon. Az anyag összefüggésbe hozható néhány súlyos nemkívánatos eseménnyel, többek között halálesetekkel.

               (21)

               Ezért célszerű, hogy a tagállamok arra az álláspontra helyezkedjenek, hogy az etilont fel kell venni a pszichotrop anyagokról szóló egyezmény II. jegyzékébe.

               (22)

               A szakértői bizottság értékelése szerint a pentedronnal vagy α-metilamino-valerofenonnal (2-(metilamino)-1-fenilpentán-1-on) való visszaéléssel összefüggésben felmerülő közegészségügyi és társadalmi kockázat jelentős mértékű. A pentedron gyógyászati hasznossága ugyanakkor nem igazolt. A szakértői bizottság megállapította, hogy ez az anyag hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló egyezmény II. jegyzékében szereplő anyagok. A szakértői bizottság szerint elegendő bizonyíték áll rendelkezésre arra nézve, hogy előfordul vagy valószínűsíthetően előfordul pentedronnal való visszaélés, ezért ez az anyag közegészségügyi és társadalmi problémának minősül, ami indokolttá teszi a nemzetközi ellenőrzés alá vonását. A WHO ezért azt ajánlja, hogy a pentedront vegyék fel a pszichotrop anyagokról szóló egyezmény II. jegyzékébe.

               (23)

               A Kábítószer és Kábítószerfüggőség Európai Megfigyelőközpontja a 2005/387/IB határozat feltételei szerinti új pszichoaktív anyagként ellenőrzi a pentedront, amelynek jelenlétét 18 tagállamban mutatták ki. Az anyag, amelyet nyíltan értékesítenek a piacon, összefüggésbe hozható néhány súlyos nemkívánatos eseménnyel, többek között halálesetekkel.

               (24)

               Ezért célszerű, hogy a tagállamok arra az álláspontra helyezkedjenek, hogy a pentedront fel kell venni a pszichotrop anyagokról szóló egyezmény II. jegyzékébe.

               (25)

               A szakértői bizottság értékelése szerint az etilfenidáttal vagy EPH-val (etil-fenil-(piperidin-2-il)acetáz) való visszaéléssel összefüggésben felmerülő közegészségügyi és társadalmi kockázat jelentős mértékű. A etilfenidát gyógyászati hasznossága ugyanakkor nem igazolt. A szakértői bizottság megállapította, hogy ez az anyag hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló egyezmény II. jegyzékében szereplő anyagok. A szakértői bizottság szerint elegendő bizonyíték áll rendelkezésre arra nézve, hogy előfordul vagy valószínűsíthetően előfordul etilfenidáttal való visszaélés, ezért ez az anyag közegészségügyi és társadalmi problémának minősül, ami indokolttá teszi a nemzetközi ellenőrzés alá vonását. A WHO ezért azt ajánlja, hogy az etilfenidátot vegyék fel a pszichotrop anyagokról szóló egyezmény II. jegyzékébe.

               (26)

               A Kábítószer és Kábítószerfüggőség Európai Megfigyelőközpontja a 2005/387/IB határozat feltételei szerinti új pszichoaktív anyagként ellenőrzi az etilfenidátot, amelynek jelenlétét 13 tagállamban mutatták ki. Az anyag, amelyet nyíltan értékesítenek a piacon, összefüggésbe hozható súlyos nemkívánatos eseményekkel, többek között lágyrészfertőzésekkel és halálesetekkel. A befecskendezéshez köthető lágyrészfertőzések tekintetében az Unió korai előrejelző rendszere közegészségügyi figyelmeztető jelzést adott ki.

               (27)

               Ezért célszerű, hogy a tagállamok arra az álláspontra helyezkedjenek, hogy az etilfenidátot fel kell venni a pszichotrop anyagokról szóló 1971. évi ENSZ-egyezmény II. jegyzékébe.

               (28)

               A szakértői bizottság értékelése szerint az MPA-val vagy metiopropaminnal (N-metil-1-(tiofén-2-il)propán-2-amin) való visszaéléssel összefüggésben felmerülő közegészségügyi és társadalmi kockázat jelentős mértékű. A MPA gyógyászati hasznossága ugyanakkor nem igazolt. A szakértői bizottság megállapította, hogy ez az anyag hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló egyezmény II. jegyzékében szereplő anyagok. A szakértői bizottság szerint elegendő bizonyíték áll rendelkezésre arra nézve, hogy előfordul vagy valószínűsíthetően előfordul MPA-val való visszaélés, ezért ez az anyag közegészségügyi és társadalmi problémának minősül, ami indokolttá teszi a nemzetközi ellenőrzés alá vonását. A WHO ezért azt ajánlja, hogy a metiopropamint vegyék fel a pszichotrop anyagokról szóló egyezmény II. jegyzékébe.

               (29)

               A Kábítószer és Kábítószerfüggőség Európai Megfigyelőközpontja a 2005/387/IB határozat feltételei szerinti új pszichoaktív anyagként ellenőrzi az MPA-t, amelynek jelenlétét 17 tagállamban mutatták ki. Az anyag, amelyet nyíltan értékesítenek a piacon, összefüggésbe hozható súlyos nemkívánatos eseményekkel, többek között halálesetekkel.

               (30)

               Ezért célszerű, hogy a tagállamok arra az álláspontra helyezkedjenek, hogy a metiopropamint fel kell venni a pszichotrop anyagokról szóló egyezmény II. jegyzékébe.

               (31)

               A szakértői bizottság értékelése szerint az MDMB-CHMICA-val (metil-N-{[1-(ciklohexilmetil)-1H-indol-3-il]karbonil}-3-metil-L-valinát) való visszaéléssel összefüggésben felmerülő közegészségügyi és társadalmi kockázat jelentős mértékű. A MDMB-CHMICA gyógyászati hasznossága ugyanakkor nem igazolt. A szakértői bizottság megállapította, hogy ez az anyag hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló egyezmény II. jegyzékében szereplő anyagok. A szakértői bizottság szerint elegendő bizonyíték áll rendelkezésre arra nézve, hogy előfordul vagy valószínűsíthetően előfordul MDMB-CHMICA-val való visszaélés, ezért ez az anyag közegészségügyi és társadalmi problémának minősül, ami indokolttá teszi a nemzetközi ellenőrzés alá vonását. A WHO ezért azt ajánlja, hogy az MDMB-CHMICA-t vegyék fel a pszichotrop anyagokról szóló egyezmény II. jegyzékébe.

               (32)

               A Kábítószer és Kábítószerfüggőség Európai Megfigyelőközpontja által, a 2005/387/IB határozat 6. cikke (2), (3) és (4) bekezdése rendelkezése értelmében végzett, a Bizottságnak és a Tanácsnak 2016. július 28-án benyújtott kockázatértékelési jelentés szerint az MDMB-CHMICA magas hatáserőssége és a vegyület erősen változó jelenléte a „legal high” termékekben a heveny toxicitás jelentős veszélyét eredményezi. Nyolc tagállam összesen 28 halálesetet és 25 heveny mérgezést jelentett az MDMB-CHMICA-hoz köthetően. A Bizottság ezért 2016. augusztus 31-én javaslatot fogadott el annak érdekében, hogy az MDMB-CHMICA-t uniós szintű ellenőrzési intézkedések hatálya alá vonja.

               (33)

               Ezért célszerű, hogy a tagállamok arra az álláspontra helyezkedjenek, hogy az MDMB-CHMICA-t fel kell venni a pszichotrop anyagokról szóló egyezmény II. jegyzékébe.

               (34)

               A szakértői bizottság értékelése szerint az 5F-APINACA-val vagy 5F-AKB-48-cal (N-(adamantan-1-il)-1-(5-fluorpentil)-1H-indazol-3-karboxamid) való visszaéléssel összefüggésben felmerülő közegészségügyi és társadalmi kockázat jelentős mértékű. Az anyag gyógyászati hasznossága ugyanakkor nem igazolt. A szakértői bizottság megállapította, hogy az 5F-APINACA hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló egyezmény II. jegyzékében szereplő anyagok. A szakértői bizottság szerint elegendő bizonyíték áll rendelkezésre arra nézve, hogy előfordul vagy valószínűsíthetően előfordul 5F-APINACA-val való visszaélés, ezért ez az anyag közegészségügyi és társadalmi problémának minősül, ami indokolttá teszi a nemzetközi ellenőrzés alá vonását. A WHO ezért azt ajánlja, hogy az 5F-APINACA-t vegyék fel a pszichotrop anyagokról szóló egyezmény II. jegyzékébe.

               (35)

               A Kábítószer és Kábítószerfüggőség Európai Megfigyelőközpontja a 2005/387/IB határozat feltételei szerinti új pszichoaktív anyagként ellenőrzi az 5F-APINACA-t, amelynek jelenlétét 23 tagállamban mutatták ki. Az anyag, amelyet nyíltan értékesítenek a piacon, összefüggésbe hozható súlyos nemkívánatos eseményekkel, többek között halálesetekkel.

               (36)

               Ezért célszerű, hogy a tagállamok arra az álláspontra helyezkedjenek, hogy az 5F-APINACA-t fel kell venni a pszichotrop anyagokról szóló egyezmény II. jegyzékébe.

               (37)

               A szakértői bizottság értékelése szerint az XLR-11-gyel [1-(5-fluorpentil)-1H-indol-3-il](2,2,3,3-tetrametilciklopropil)-metanon való visszaéléssel összefüggésben felmerülő közegészségügyi és társadalmi kockázat jelentős mértékű. Az XLR-11 gyógyászati hasznossága ugyanakkor nem igazolt. A szakértői bizottság megállapította, hogy az XLR-11 hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló egyezmény II. jegyzékében szereplő anyagok, például a JWH-018 és az AM-2201. A szakértői bizottság szerint elegendő bizonyíték áll rendelkezésre arra nézve, hogy előfordul vagy valószínűsíthetően előfordul XLR-11-gyel való visszaélés, ezért ez az anyag közegészségügyi és társadalmi problémának minősül, ami indokolttá teszi a nemzetközi ellenőrzés alá vonását. A WHO ezért azt ajánlja, hogy a XLR-11-et vegyék fel a pszichotrop anyagokról szóló egyezmény II. jegyzékébe.

               (38)

               A Kábítószer és Kábítószerfüggőség Európai Megfigyelőközpontja a 2005/387/IB határozat feltételei szerinti új pszichoaktív anyagként ellenőrzi az XLR-11-et, amelynek jelenlétét az Unió 17 tagállamában mutatták ki. Az anyag, amelyet nyíltan értékesítenek a piacon, néhány súlyos nemkívánatos eseménnyel hozható kapcsolatba, jelenlétét kimutatták legalább egy halálesetet követően, és az Unió korai előrejelző rendszere közegészségügyi figyelmeztető jelzést adott ki rá nézve.

               (39)

               Ezért célszerű, hogy a tagállamok arra az álláspontra helyezkedjenek, hogy az XLR-11-et fel kell venni a pszichotrop anyagokról szóló 1971. évi ENSZ-egyezmény II. jegyzékébe.

               (40)

               Dániára nézve a 2004/757/IB kerethatározat és a 2005/387/IB határozat kötelező, ezért részt vesz ennek a határozatnak az elfogadásában és alkalmazásában.

               (41)

               Írországra nézve a 2004/757/IB kerethatározat és a 2005/387/IB határozat kötelező, ezért részt vesz ennek a határozatnak az elfogadásában és alkalmazásában.

               (42)

               Az Egyesült Királyságra nézve a 2004/757/IB kerethatározat és a 2005/387/IB határozat nem kötelező, ezért nem vesz részt ennek a határozatnak az elfogadásában, így az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A tagállamoknak az Unió nevében az e határozat mellékletében foglaltaknak megfelelő álláspontot kell képviselniük a Kábítószer-bizottság 60. ülésszakán, 2017 március 13-17-én, amikor a testület eleget tesz annak a felszólításnak, hogy fogadjon el olyan határozatokat, amelyek további anyagokkal egészítik ki az ENSZ 1972. évi jegyzőkönyvvel módosított, 1961. évi Egységes Kábítószer Egyezményének, valamint a pszichotrop anyagokról szóló 1971. évi ENSZ-egyezménynek a jegyzékeit.
   Az álláspontot a Kábítószer-bizottságban tagsággal rendelkező tagállamoknak kell képviselniük, amelyek együttesen, az Unió érdekében járnak el.
   2. cikk
   Ennek a határozatnak a Szerződéseknek megfelelően a tagállamok a címzettjei.

      Kelt Brüsszelben, 2017. március 7-én.

            a Tanács részéről

            az elnök

         L. GRECH

      (1)  A Tanács 2004/757/IB kerethatározata (2004. október 25.) a tiltott kábítószer-kereskedelem területén a bűncselekmények tényállási elemeire és a büntetésekre vonatkozó minimumszabályok megállapításáról (HL L 335., 2004.11.11., 8. o.).

      (2)  A Tanács 2005/387/IB határozata (2005. május 10.) az új pszichoaktív anyagokra vonatkozó információcseréről, kockázatértékelésről és ellenőrzésről (HL L 127., 2005.5.20., 32. o.).

      MELLÉKLET
      A Kábítószer-bizottságban tagsággal rendelkező, az Unió érdekében együttesen eljáró tagállamok által a Kábítószer-bizottság 2017. március 13–17-i, 60. ülésszakán az ellenőrzés hatálya alá tartozó anyagokat érintő változtatások tekintetében képviselendő álláspont:

                  (1)

                  Az U-47700-t fel kell venni az ENSZ 1972. évi jegyzőkönyvvel módosított, 1961. évi Egységes Kábítószer Egyezményének I. jegyzőkönyvébe.

                  (2)

                  A butirfentanilt fel kell venni az ENSZ – az 1972. évi jegyzőkönyvvel módosított – 1961. évi Egységes Kábítószer Egyezményének I. jegyzőkönyvébe.

                  (3)

                  A 4-MEC-et (4-metiletkatinon) fel kell venni a pszichotrop anyagokról szóló 1971. évi ENSZ egyezmény II. jegyzékébe.

                  (4)

                  Az etilént fel kell venni a pszichotrop anyagokról szóló 1971. évi ENSZ egyezmény II. jegyzékébe.

                  (5)

                  A pentedront (α-metilamino-valerofenon) fel kell venni a pszichotrop anyagokról szóló 1971. évi ENSZ egyezmény II. jegyzékébe.

                  (6)

                  Az etilfenidátot (EPH) fel kell venni a pszichotrop anyagokról szóló 1971. évi ENSZ egyezmény II. jegyzékébe.

                  (7)

                  Az MPA-t (metiopropamin) fel kell venni a pszichotrop anyagokról szóló 1971. évi ENSZ egyezmény II. jegyzékébe.

                  (8)

                  Az MDMB-CHMICA-t fel kell venni a pszichotrop anyagokról szóló 1971. évi ENSZ egyezmény II. jegyzékébe.

                  (9)

                  Az 5F-APINACA-t (5F-AKB48) fel kell venni a pszichotrop anyagokról szóló 1971. évi ENSZ egyezmény II. jegyzékébe.

                  (10)

                  Az XLR-11-et fel kell venni a pszichotrop anyagokról szóló 1971. évi ENSZ egyezmény II. jegyzékébe.


title: A Tanács (EU) 2016/1224 határozata (2016. július 18.) az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euro-mediterrán megállapodáshoz csatolt, a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, Magyarország, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz való csatlakozása figyelembevétele céljából készült jegyzőkönyv megkötéséről

text:
               28.7.2016

               HU

               Az Európai Unió Hivatalos Lapja

               L 202/1

         A TANÁCS (EU) 2016/1224 HATÁROZATA
   (2016. július 18.)
   az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euro-mediterrán megállapodáshoz csatolt, a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, Magyarország, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz való csatlakozása figyelembevétele céljából készült jegyzőkönyv megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (6) bekezdésének a) pontjával és 218. cikke (8) bekezdésével,
   tekintettel a 2003-as csatlakozási okmányra és különösen annak 6. cikke (2) bekezdésére,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               Az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euro-mediterrán társulási megállapodáshoz csatolt jegyzőkönyvet (a továbbiakban: jegyzőkönyv) az Unió és a tagállamai nevében 2015. április 1-jén aláírták.

               (2)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euro-mediterrán megállapodáshoz csatolt, a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, Magyarország, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz való csatlakozása figyelembevétele céljából készült jegyzőkönyvet a Tanács az Unió és a tagállamai nevében jóváhagyja (1).
   2. cikk
   A Tanács elnöke az Unió nevében a következő értesítést teszi:

      „A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait és terhelik annak kötelezettségei. Ezért az euro-mediterrán megállapodás és a jegyzőkönyv szövegében az »Európai Közösség«-re vagy a »Közösség«-re való hivatkozásokat adott esetben »Európai Unió«-ként vagy »Unió«-ként kell értelmezni.”.

   3. cikk
   Ez a határozat az elfogadásának napján lép hatályba.

      Kelt Brüsszelben, 2016. július 18-án.

            a Tanács részéről

            az elnök

         F. MOGHERINI

      (1)  A jegyzőkönyvet csatolták az aláírásáról szóló határozathoz.


title: 2009/124/EK: A Bizottság határozata ( 2009. február 4. ) a belső elszámolóárral foglalkozó szakértői csoportban, vagyis a közös transzferárfórumban a magánszektort képviselő tagok kinevezéséről

text:
               13.2.2009

               HU

               Az Európai Unió Hivatalos Lapja

               L 42/18

      A BIZOTTSÁG HATÁROZATA

   (2009. február 4.)
   a belső elszámolóárral foglalkozó szakértői csoportban, vagyis a közös transzferárfórumban a magánszektort képviselő tagok kinevezéséről
   (2009/124/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a belső elszámolóárral foglalkozó szakértői csoport létrehozásáról szóló, 2006. december 22-i 2007/75/EK bizottsági határozatra (1) – amelynek értelmében a csoport feladata, hogy a Bizottságot tanáccsal lássa el a belső elszámolóárakkal kapcsolatos adózási kérdésekben –, és különösen annak 4. cikkére,
   tekintettel az Adóügyi és Vámuniós Főigazgatóság weboldalán 2006. december 22-én közzétett pályázati felhívásra, amelyet a közös transzferárfórum üzleti szférából érkező tagjainak képviseletére és az elnöki poszt betöltésére írtak ki,
   tekintettel a belső elszámolóárral foglalkozó szakértői csoportban, vagyis a közös transzferárfórumban a magánszektort képviselő tagok kinevezéséről szóló, 2007. április 12-i 2007/233/EK bizottsági határozatra (2),
   mivel:

               (1)

               A 2007/75/EK határozat 4. cikke értelmében a Bizottság nevezi ki az elnököt és a magánszektorból érkező, legfeljebb 15 tagot a belső elszámolóárral kapcsolatos kérdésekben tapasztalattal és hozzáértéssel rendelkező szakértők közül.

               (2)

               A közös transzferárfórumban a magánszektort képviselő tagok megbízatása 2009. február 28-án lejár. Ezért az egyik tag helyére új tagot kell kinevezni, az elnök és a többi tag megbízatását pedig meg kell újítani.

               (3)

               A közös transzferárfórum tagjait kétéves, 2009. március 1-jén kezdődő időszakra kell kinevezni,

         A KÖVETKEZŐKÉPPEN HATÁROZOTT:
   1. cikk
   A Bizottság ezúton kinevezi a közös transzferárfórum szakértői csoport elnökét, illetve a csoportban a magánszektort képviselő 15 tagot. Valamennyi személy megbízatása két évre szól, nevüket a melléklet tartalmazza.
   2. cikk
   A határozat 2009. március 1-jén lép hatályba.

      Kelt Brüsszelben, 2009. február 4-én.

            a Bizottság részéről

         Robert VERRUE

            adóügyi és vámuniós főigazgató

      (1)  HL L 32., 2007.2.6., 189. o.

      (2)  HL L 100., 2007.4.17., 25. o.

      MELLÉKLET
      Újra kinevezett elnök
      Bruno GIBERT

         A magánszektort képviselő tagok

      Újra kinevezett tagok
      Dirk VAN STAPPEN
      Isabel VERLINDEN
      Svetla MARINOVA
      Werner STUFFER
      Heinz-Klaus KROPPEN
      Kennet PETTERSSON
      Sabine WAHL
      Guglielmo MAISTO
      Guy KERSCH
      Theo KEIJZER
      Monique VAN HERKSEN
      Eduardo GRACIA
      Michael SUFRIN
      Nicholas DEE
      Új tag
      Andrea BONZANO


title: A Végrehajtó Bizottság határozata (1999. április 28.) a tiltott fegyverkereskedelemről (SCH/Com-ex (99) 10)

text:
Fontos jogi nyilatkozat

|

41999D0010

Hivatalos Lap L 239 , 22/09/2000 o. 0469 - 0473

		A végrehajtó Bizottság (1999. április 28.) határozataa tiltott fegyverkereskedelemről(SCH/Com-ex (99) 10)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a fent említett egyezmény 91. cikkére,A KÖVETKEZŐKÉPPEN HATÁROZOTT:A jövőben mindegyik Szerződő Fél minden évben július 31-ig benyújtja az előző évi tiltott fegyverkereskedelemre vonatkozó éves nemzeti adatait, az SCH/I-ar (98) 32 dokumentumhoz csatolt, statisztikák összeállítására szolgáló közös kérdőív alapján.Luxembourg, 1999. április 28.az elnökC. H. Schapper--------------------------------------------------SCH/I-Ar (98) 32MELLÉKLET+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: A Tanács (EU) 2017/225 határozata (2017. február 7.) az Európai Unió és Tuvalu közötti, a rövid távú tartózkodásra jogosító vízumok alóli mentességről szóló megállapodásnak az Unió nevében történő megkötéséről

text:
               10.2.2017

               HU

               Az Európai Unió Hivatalos Lapja

               L 35/1

         A TANÁCS (EU) 2017/225 HATÁROZATA
   (2017. február 7.)
   az Európai Unió és Tuvalu közötti, a rövid távú tartózkodásra jogosító vízumok alóli mentességről szóló megállapodásnak az Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (6) bekezdése második albekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Bizottság az Unió nevében tárgyalásokat folytatott Tuvaluval a rövid távú tartózkodásra jogosító vízumok alóli mentességről szóló megállapodásról (a továbbiakban: a megállapodás).

               (2)

               Az (EU) 2016/1342 tanácsi határozattal (2) összhangban a megállapodást aláírták és 2016. július 1-től kezdődően ideiglenesen alkalmazzák.

               (3)

               A megállapodás szakértői vegyes bizottságot hoz létre a megállapodás igazgatására. Az említett vegyes bizottságban az Uniót a Bizottság képviseli, amelynek munkáját a tagállamok képviselői segítik.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (3) összhangban nem vesz részt. Ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (5)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (4) összhangban nem vesz részt. Ennélfogva Írország nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (6)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és Tuvalu közötti, a rövid távú tartózkodásra jogosító vízumok alóli mentességről szóló megállapodást a Tanács az Unió nevében jóváhagyja.
   2. cikk
   A megállapodás 8. cikkének (1) bekezdésében előírt értesítést az Unió nevében a Tanács elnöke teszi meg. (5)

   3. cikk
   Az Uniót a tagállamok képviselőinek támogatásával a Bizottság képviseli a megállapodás 6. cikke által létrehozott szakértői vegyes bizottságban.
   4. cikk
   Ez a határozat az elfogadásának napján lép hatályba.

      Kelt Brüsszelben, 2017. február 7-én.

            a Tanács részéről

            az elnök

         L. GRECH

      (1)  2016. december 1-jei egyetértés.

      (2)  A Tanács (EU) 2016/1342 határozata (2016. június 24.) az Európai Unió és Tuvalu közötti, a rövid távú tartózkodásra jogosító vízumok alóli mentességről szóló megállapodásnak az Unió nevében történő aláírásáról és az ideiglenes alkalmazásáról (HL L 213., 2016.8.6., 1. o.).

      (3)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (4)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (5)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.


title: 2006/843/EK: Az Európai Parlament határozata ( 2006. április 27. ) az Európai Tengerbiztonsági Ügynökség 2004-es pénzügyi évre vonatkozó elszámolásának lezárásáról

text:
               6.12.2006

               HU

               Az Európai Unió Hivatalos Lapja

               L 340/124

         AZ EURÓPAI PARLAMENT HATÁROZATA
   (2006. április 27.)
   az Európai Tengerbiztonsági Ügynökség 2004-es pénzügyi évre vonatkozó elszámolásának lezárásáról
   (2006/843/EK)
   AZ EURÓPAI PARLAMENT,

               —

               tekintettel az Európai Tengerbiztonsági Ügynökség 2004-es pénzügyi évre vonatkozó végső elszámolásaira (1),

               —

               tekintettel a Számvevőszéknek az Európai Tengerbiztonsági Ügynökség 2004-es pénzügyi évre vonatkozó elszámolásáról szóló jelentésére, az Ügynökség válaszaival együtt (2),

               —

               tekintettel a Tanács 2006. március 14-i ajánlására (5972/2006 – C6-0093/2006),

               —

               tekintettel az EK-Szerződésre, és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,

               —

               tekintettel az Európai Tengerbiztonsági Ügynökség létrehozásáról szóló, 2002. június 27-i 1406/2002/EK európai parlamenti és tanácsi rendeletre (4), és különösen annak 19. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére, valamint a Közlekedési és Idegenforgalmi Bizottság véleményére (A6-0103/2006),

               1.

               tudomásul veszi az Európai Tengerbiztonsági Ügynökség 2004-es és 2003-as pénzügyi évre vonatkozó elszámolásának alábbi adatait:
               A 2004-es és 2003-as pénzügyi év eredménykimutatása

                           (1000 EUR-ban)

                           2004

                           2003  (6)

                           Bevételek

                           Közösségi támogatások

                           12 800

                           2 630

                           Egyéb bevételek

                           5

                           2

                              Összes költségvetési bevétel (a)

                              12 805

                              2 632

                           Kiadások

                           Személyi juttatások – a költségvetés I. címe

                           Kifizetések

                           3 594

                           647

                           Átvitt előirányzatok

                           143

                           66

                           Működési kiadások – a költségvetés II. címe

                           Kifizetések

                           635

                           238

                           Átvitt előirányzatok

                           684

                           315

                           Tevékenységi kiadások – a költségvetés III. címe

                           Kifizetések

                           437

                           13

                           Átvitt előirányzatok

                           2 074

                           155

                              Összes költségvetési kiadás (b)

                              7 567

                              1 434

                              Mérleg (c = a – b)

                              5 238

                              1 198

                           Átvitt és törölt előirányzatok

                           251

                           —

                           Árfolyam-különbözetek

                           - 1

                           0

                              A költségvetés végrehajtásának mérlege a pénzügyi évben (d)

                              5 488

                              1 198

                           Változás automatikus átvitelekben és be nem érkezett számlákban

                           2 089

                           399

                           Változás a pénzügyi év befektetéseiben

                           242

                           11

                           Változás adósságokban (Bizottság)

                           - 5 489

                           - 1 198

                           A pénzügyi év értékcsökkenési leírása

                           - 43

                           - 3

                           Változás szállítóknak adott előlegekben

                           56

                           —

                              A pénzügyi év gazdasági kiigazítások utáni eredménye (e)

                              2 343

                              407

               2.

               jóváhagyja az Európai Tengerbiztonsági Ügynökség 2004-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa e határozatot az Európai Tengerbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).

            az elnök

         Josep BORRELL FONTELLES

            a főtitkár

         Julian PRIESTLEY

      (1)  HL C 269., 2005.10.28., 9. o.

      (2)  HL C 332., 2005.12.28., 30. o.

      (3)  HL L 248., 2002.9.16., 1. o.

      (4)  HL L 208., 2002.8.5., 1. o. A legutóbb a 724/2004/EK rendelettel (HL L 129., 2004.4.29., 1. o.) módosított rendelet.

      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.

      (6)  A 2003-as pénzügyi év adatai az eredményszemléletű számvitelnek való megfelelés érdekében újra lettek számítva. Megjegyzés: Az összegekben a kerekítés miatt eltérések fordulhatnak elő.
    ---documentbreak---

               6.12.2006

               HU

               Az Európai Unió Hivatalos Lapja

               L 340/126

         AZ EURÓPAI PARLAMENT ÁLLÁSFOGLALÁSA
   az Európai Tengerbiztonsági Ügynökség 2004-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Tengerbiztonsági Ügynökség 2004-es pénzügyi évre vonatkozó végső elszámolásaira (1),

               —

               tekintettel a Számvevőszéknek az Európai Tengerbiztonsági Ügynökség 2004-es pénzügyi évre vonatkozó elszámolásáról szóló jelentésére, az Ügynökség válaszaival együtt (2),

               —

               tekintettel a Tanács 2006. március 14-i ajánlására (5972/2006 – C6-0093/2006),

               —

               tekintettel az EK-Szerződésre, és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,

               —

               tekintettel az Európai Tengerbiztonsági Ügynökség létrehozásáról szóló, 2002. június 27-i 1406/2002/EK európai parlamenti és tanácsi rendeletre (4), és különösen annak 19. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére, valamint a Közlekedési és Idegenforgalmi Bizottság véleményére (A6-0103/2006),

               A.

               mivel a Számvevőszék kijelentette, hogy kellő mértékben megbizonyosodott a 2004. december 31-én zárt pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek,

               B.

               mivel a Számvevőszék kijelenti, hogy valamennyi ügynökségtől megfelelő garanciákat kapott, kivéve az Európai Újjáépítési Ügynökség, az Európai Szakképzés-fejlesztési Központ, az Európai Képzési Alapítvány, a Rasszizmus és Idegengyűlölet Európai Megfigyelőközpontja és az Európai Élelmiszer-biztonsági Hatóság 2004. pénzügyi évre vonatkozó előre meghatározott célra előirányzott tartalékait,

               1.

               emlékeztet arra, hogy a költségvetési rendelet 185. cikke szerint a Parlament adja meg a mentesítést a Közösség által létrehozott, jogi személyiséggel rendelkező szervek számára, amelyek támogatásokat kapnak a költségvetés terhére; rámutat azonban, hogy e szervek közül nem mindegyiket finanszírozzák teljes mértékben vagy csupán részlegesen a költségvetés terhére nyújtott támogatásokból; hangsúlyozza, hogy a mentesítési határozat ezen szervek költségvetési és költségvetésen kívüli finanszírozására is vonatkozik; elfogadhatatlannak tartja, hogy az Unió által létrehozott szervek némelyikének el kell számolnia a költségvetésen kívüli forrásokból kapott bevétel elköltésével, míg más szerveknek, amelyek nem részesülnek költségvetési támogatásban, nem kell elszámolniuk; megerősíti azt az elvet, amelynek értelmében a Parlament általi mentesítés a Közösség valamennyi ügynökségére vonatkozik – függetlenül attól, hogy azok részesülnek-e támogatásban vagy nem – még abban az esetben is, ha alapszabályzatuk alapján egy másik mentesítő hatóság is közreműködik; úgy véli, hogy felül kell vizsgálni valamennyi olyan szöveget, amely ütközik ezen elvvel;

               2.

               rendkívül értékesnek tartja a Számvevőszék jelentésének 1. táblázatát, amelyet először a 2003-as mentesítési eljárás során vezettek be, és amely összefoglalja az ügynökség hatásköreit, feladatköreit, irányítását, forrásait, tevékenységeit és az általa nyújtott szolgáltatásokat; megállapítja, hogy az 1. táblázatban található információkat az ügynökség szolgáltatta; arra kéri a Számvevőszéket, hogy ellenőrizze az 1. táblázat tartalmát;

               3.

               kitart amellett, hogy az ügynökségeknek a pénz megfelelő elköltése mellett a pénz lehető leghatékonyabb és legeredményesebb elköltésére is törekedniük kell; felhívja a Számvevőszéket, hogy vizsgálja meg annak lehetőségét, hogy az ügynökségekről szóló éves különjelentésébe felvegye a teljesítmény és a kitűzött célok elérésének értékelését; e tekintetben és a 2003. évi mentesítésről szóló állásfoglalásaival összhangban ragaszkodik a következő szempontok figyelembevételéhez: a lehetőségekhez mérten a különböző ügynökségek részéről el kell kerülni a feladatok megkettőzését, és egyértelművé kell tenni a nyilvánossággal folytatott kommunikációban az átláthatóság érvényesítésének javítására irányuló intézkedéseket, valamint a toborzás, a képzés és a felelősségek meghatározása valamennyi szintjén a nemek közötti pozitív fellépésre irányuló közösségi intézkedéseket;

               4.

               megállapítja, hogy a Közösség ügynökségei nem mindig rendelkeznek jó hírnévvel és sajtónyilvánossággal, és hogy sokan közülük nem érdemelnének ennyire rossz hírnevet, megállapítja továbbá, hogy erre fel kell hívni az uniós polgárok figyelmét, és ahányszor csak szükséges a megfelelő eszközökkel igazolni kell ezen ügynökségek létjogosultságát és az általuk elért eredményeket; kéri a Bizottságot, hogy tegyen lépéseket ennek érdekében az általa szükségesnek ítélt eszközök felhasználásával;

               5.

               megállapítja, hogy az Európai Unió 2004-es bővítése jelentős hatást gyakorolt a Közösség ügynökségeinek szerkezetére és működésük módjára; számos ügynökség ezt jelzi is tevékenységéről szóló jelentésében, különösen azt, hogy megnövekedett adminisztrátorainak létszáma; kéri a Bizottságot, hogy elemezze a felmerült, illetve feltételezett nehézségeket, és tegyen javaslatot a szükséges szabályozási módosításokra;

               6.

               megjegyzi, hogy a Bizottság elkötelezte magát amellett, hogy formai szempontból összehangolja a főigazgatóságai tevékenységeiről szóló jelentéseket; kéri, hogy hasonló módon gondolják végig a Közösségek ügynökségei tevékenységeiről szóló jelentéseket is, amelyek tartalma óriási különbségeket mutat; kéri a Bizottságot, hogy határozza meg a Közösségek ügynökségei számára, hogy a tevékenységeikre vonatkozóan milyen információkat és mutatókat kell feltétlenül szerepeltetniük;

               7.

               üdvözli a tényt, hogy a Számvevőszék az Európai Tengerbiztonsági Ügynökség 2004. évi beszámolóját megbízhatónak találta, és az alapjául szolgáló tranzakciókat teljes egészében jogszerűnek és szabályszerűnek nyilvánította;

               8.

               hangsúlyozza, hogy az ügynökségnek a költségvetésében egyértelmű különbséget kell tennie a kötelezettségvállalási és a kifizetési előirányzatok között; örömmel veszi tudomásul, hogy az ügynökség kapcsolatban áll a Bizottsággal abból a célból, hogy megfelelő modelleket dolgozzon ki költségvetési adatai bemutatására, és elvárja, hogy a jövőbeni költségvetéseket megfelelő formában készítsék el;

               9.

               megállapítja a 2004-es költségvetés végrehajtásának alacsony szintjét és az átvitt előirányzatok magas szintjét; tudomásul veszi az ügynökség magyarázatát, amely szerint ennek oka az ajánlattételi felhívások késői közzététele, ami a szervezeti működést biztosító személyzet hiányára vezethető vissza; reméli, hogy a személyzeti problémák már megoldódtak;

               10.

               tudomásul veszi a Számvevőszék megállapítását a belső ellenőrzési rendszer számos hiányosságára vonatkozóan; örömmel veszi tudomásul az ügynökség által a belső ellenőrzési rendszere megerősítése és az ilyen problémák jövőbeni elkerülése érdekében megtett lépéseket;

               11.

               sajnálatát fejezi ki amiatt, hogy a tengerszennyezés elleni intézkedésekre elkülönített előirányzatokat csak korlátozott keretek között használták fel: csupán 200 000 EUR-t használtak fel a kötelezettségvállalási és kifizetési előirányzatokban rendelkezésre álló 700 000 EUR-ból, ami 28 %-os kihasználtsági arányt jelent; emlékeztet arra, hogy a tengerszennyezés elleni intézkedések az ügynökség tevékenységének kulcsfontosságú aspektusai, és ragaszkodik ahhoz, hogy a rendelkezésre álló forrásokat a jövőben hatékonyan használják fel;

               12.

               megjegyzi, hogy az ügynökség közösségi támogatása a 2003. évi 2,63 millió EUR-ról 12,8 millió EUR-ra nőtt 2004-ben, és hogy 2004-ben az ügynökség ennek kevesebb mint 60 %-át használta fel kiadásban;

               13.

               felhívja a Bizottságot, hogy segítse az ügynökségeket az elkövetkező évre meghatározott munkaterv lehető legszorosabb követésében, lehetővé téve a tevékenységek megfelelő tervezését és végrehajtását, és különösen a munkaterhelés jelentős, utolsó pillanatban történő megváltoztatásának elkerülését;

               14.

               felkéri a Bizottságot, hogy az ügynökségek közötti együttműködést tegye hatékonyabbá a munkák megkettőzésének elkerülése és a hiányosságok orvoslása révén, különösen az olyan közös területeken, mint a képzés, a közösségi politikák általános végrehajtása, a legújabb vezetési rendszerek alkalmazása és a költségvetéssel való hatékony és eredményes gazdálkodás.

      (1)  HL C 269., 2005.10.28., 9. o.

      (2)  HL C 332., 2005.12.28., 30. o.

      (3)  HL L 248., 2002.9.16., 1. o.

      (4)  HL L 208., 2002.8.5., 1. o. A legutóbb a 724/2004/EK rendelettel (HL L 129., 2004.4.29., 1. o.) módosított rendelet.

      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.


title: Az Európai Központi Bank (EU) 2016/1975 határozata (2016. november 8.) az ideiglenes akkreditáció megadására vonatkozó hatáskör átruházásáról (EKB/2016/39)

text:
               11.11.2016

               HU

               Az Európai Unió Hivatalos Lapja

               L 304/9

         AZ EURÓPAI KÖZPONTI BANK (EU) 2016/1975 HATÁROZATA
   (2016. november 8.)
   az ideiglenes akkreditáció megadására vonatkozó hatáskör átruházásáról (EKB/2016/39)
   AZ EURÓPAI KÖZPONTI BANK IGAZGATÓSÁGA,
   tekintettel az Európai Unió működéséről szóló szerződésre és különösen annak 128. cikkére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 16. cikkére,
   tekintettel az euro biztonságos kezelést igénylő alkotóelemei, valamint az euro alkotóelemei előállítóinak akkreditációs eljárásáról és az EKB/2008/3 határozat módosításáról szóló, 2013. december 20-i EKB/2013/54 határozatra (1) és különösen annak 3. cikke (2) bekezdésére,
   mivel:

               (1)

               Az Igazgatóság hatáskörrel rendelkezik az EKB/2013/54 határozat 6., 16–18. és 20. cikke szerinti, a gyártók akkreditációjával kapcsolatos valamennyi határozat meghozatalára, valamint az említett határozat 6. cikke szerinti ideiglenes akkreditáció megadására vonatkozó hatáskörnek egy vagy több tagjára történő átruházására.

               (2)

               Az akkreditációs eljárás további egyszerűsítése érdekében az ideiglenes akkreditáció megadására vonatkozó hatáskört át kell ruházni az Igazgatóság azon tagjára, akinek a Bankjegy Igazgatóság beszámol.

               (3)

               Az Igazgatóság kollektív felelősségének biztosítása érdekében az Igazgatóság azon tagjának, akire a hatáskör átruházásra kerül, az akkreditációs határozatokról éves jelentést kell előterjesztenie az Igazgatósághoz, kivéve, ha nem került sor akkreditáció megadására.

               (4)

               Az EKB/2012/15 határozat (2) az EKB/2011/8 határozat (3) 2. cikkének (3) bekezdésével és az EKB/2010/22 határozat (4) 2. cikkének (4) bekezdésével összhangban az Igazgatóságra ruházott hatáskörökre hivatkozik. Az EKB/2013/54 határozat mind az EKB/2011/8 határozatot, mind az EKB/2010/22 határozatot hatályon kívül helyezte. Az egyértelműség érdekében az EKB/2012/15 határozatot is hatályon kívül kell helyezni.

               (5)

               Az akkreditációs eljárás hatékony megszervezésének szükségességére figyelemmel, valamint tekintettel az elbírálatlan, akkreditáció iránti sürgős kérelmekre, a hatáskör átruházását a lehető leghamarabb meg kell valósítani, és annak az Európai Hivatalos Lapjában történő kihirdetését követő napon hatályba kell lépnie,

         ELFOGADTA EZT A HATÁROZATOT:
   1. cikk
   A hatáskör átruházása
   Az Igazgatóság átruházza az EKB/2013/54 határozat 6. cikke szerinti ideiglenes akkreditáció megadására vonatkozó hatáskört az Igazgatóság azon tagjára, akinek a Bankjegy Igazgatóság beszámol.
   2. cikk
   Adatszolgáltatási kötelezettség
   Az Igazgatóság azon tagja, akinek a Bankjegy Igazgatóság beszámol, az 1. cikk alapján megadott akkreditációkról szóló éves jelentést terjeszt az Igazgatóság elé, kivéve, ha nem került sor akkreditáció megadására.
   3. cikk
   Hatályon kívül helyezés
   Az EKB/2012/15 határozat hatályát veszti.
   4. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Frankfurt am Mainban, 2016. november 8-án.

            az EKB elnöke

         Mario DRAGHI

      (1)  HL L 57., 2014.2.27., 29. o.

      (2)  Az EKB/2012/15 határozata (2012. július 17.) az akkreditáció megadására, megújítására vagy kiterjesztésére vonatkozó hatáskörök átruházásáról (HL L 209., 2012.8.4., 17. o.).

      (3)  Az EKB/2011/8 határozata (2011. június 21.) az eurobankjegyek előállítása tekintetében a környezetvédelmi, valamint egészségügyi és biztonsági akkreditációról (HL L 176., 2011.7.5., 52. o.).

      (4)  Az EKB/2010/22 határozata (2010. november 25.) az eurobankjegy gyártóinak minőségi akkreditációjáról (HL L 330., 2010.12.15., 14. o.).


title: A Tanács (KKBP) 2017/347 határozata (2017. február 27.) az Európai Unió bosznia-hercegovinai különleges képviselője megbízatásának meghosszabbításáról

text:
               28.2.2017

               HU

               Az Európai Unió Hivatalos Lapja

               L 50/70

         A TANÁCS (KKBP) 2017/347 HATÁROZATA
   (2017. február 27.)
   az Európai Unió bosznia-hercegovinai különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 33. cikkére és 31. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. január 19-én elfogadta a (KKBP) 2015/77 határozatot (1), amellyel Lars-Gunnar WIGEMARK-ot nevezte ki az Európai Unió bosznia-hercegovinai különleges képviselőjévé (EUKK). Az EUKK megbízatása 2017. február 28-án lejár.

               (2)

               Az EUKK megbízatását további tizenhat hónapra meg kell hosszabbítani.

               (3)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2018. június 30-ig meghosszabbítja Lars-Gunnar WIGEMARK-nak mint a bosznia-hercegovinai EUKK megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a főképviselő) javaslata alapján.
   2. cikk
   Politikai célkitűzések
   (1)   Az EUKK megbízatása az Unió Bosznia-Hercegovinával kapcsolatos következő politikai célkitűzésein alapul:

               a)

               további folyamatos előrehaladás a stabilizációs és társulási folyamatban;

               b)

               stabil, életképes, békés és több etnikumot magában foglaló egységes Bosznia-Hercegovina létrejötte, amely békésen együttműködik szomszédaival; és

               c)

               visszafordíthatatlanul halad az EU-tagság megszerzése felé.

         (2)   Az Unió emellett továbbra is támogatja Bosznia-Hercegovinában az általános keretmegállapodás a békéért (GFAP) végrehajtását.
   3. cikk
   Megbízatás
   A politikai célkitűzések megvalósítása érdekében az EUKK megbízatása a következő:

               a)

               felajánlja az Unió tanácsadását és közreműködik a politikai folyamat előmozdításában, különösen a különböző kormányzati szintek közötti párbeszéd elősegítésével;

               b)

               biztosítja az uniós fellépés következetességét és egységességét;

               c)

               elősegíti a politikai, gazdasági és európai prioritások terén való előrehaladást, különösen az uniós ügyek koordinációs mechanizmusa végrehajtásának ösztönzésével és a reformprogram végrehajtása folytatásával;

               d)

               a bosznia-hercegovinai kormányzat valamennyi szintjén figyelemmel kíséri a végrehajtó és a jogalkotó hatóságok munkáját és tanácsot ad számukra, továbbá kapcsolatot tart fenn a bosznia-hercegovinai hatóságokkal és politikai pártokkal;

               e)

               a jogállamiság és a biztonsági ágazat reformja terén folytatott valamennyi tevékenységet illetően gondoskodik az uniós erőfeszítések végrehajtásáról, elősegíti az Unió átfogó koordinációját és helyi politikai iránymutatást nyújt a szervezett bűnözés és a korrupció, valamint a terrorizmus elleni küzdelemre irányuló uniós erőfeszítésekre vonatkozóan, továbbá ennek összefüggésében szükség szerint értékeléseket készít és tanácsot ad a főképviselő és a Bizottság számára;

               f)

               támogatást nyújt a bosznia-hercegovinai büntető igazságszolgáltatás és rendőrség közötti kapcsolat megerősítéséhez és hatékonyabbá tételéhez, valamint azokhoz a kezdeményezésekhez amelyek célja az igazságszolgáltatási intézmények, különösen az igazságügyről folytatott strukturált párbeszéd hatékonyságának és pártatlanságának a megerősítése;

               g)

               a katonai parancsnoki láncot nem érintve az EU haderőparancsnokának politikai iránymutatást nyújt a helyi politikai vonatkozású katonai kérdésekről, különös tekintettel a kockázatos műveletekre és a helyi hatóságokkal és médiával való kapcsolatokra, valamint az EUFOR/ALTHEA stratégiai felülvizsgálatáról folytatott egyeztetésekhez való hozzájárulásra. Olyan politikai intézkedések esetében, amelyek kihatással lehetnek a biztonsági helyzetre, előzetesen egyeztet az uniós haderők parancsnokával, valamint koordinációt folytat a helyi hatóságokhoz és egyéb nemzetközi szervezetekhez;eljuttatandó üzenet egységességének vonatkozásában;

               h)

               koordinálja és végrehajtja a bosznia-hercegovinai lakosságnak szóló, uniós kérdéseket érintő uniós kommunikációs törekvéseket;

               i)

               előmozdítja az uniós integrációs folyamatot célirányos nyilvános diplomácia és uniós tájékoztatási tevékenységek révén, melyek célja annak biztosítása, hogy a bosznia-hercegovinai lakosság szélesebb körben megismerje és támogassa az Unióval kapcsolatos ügyeket, e tevékenységekbe a civil társadalom helyi szereplőit is bevonva;

               j)

               hozzájárul az emberi jogok és az alapvető szabadságok tiszteletben tartásának kialakításához és megszilárdításához Bosznia-Hercegovinában, az EU emberi jogi politikájával és az EU emberi jogi iránymutatásaival összhangban;

               k)

               párbeszédet folytat az érintett bosznia-hercegovinai hatóságokkal, azoknak a volt Jugoszláviában elkövetett háborús bűncselekményeket vizsgáló Nemzetközi Törvényszékkel (ICTY) való teljes körű együttműködéséről;

               l)

               az uniós integrációs folyamattal összhangban tanáccsal segíti, támogatja, előmozdítja és figyelemmel kíséri a szükséges alkotmányos és a vonatkozó jogalkotási változásokról folytatott politikai párbeszédet;

               m)

               szoros kapcsolatot tart fenn és szoros egyeztetést folytat a bosznia-hercegovinai főképviselővel és az országban működő egyéb érintett nemzetközi szervezetekkel; ezzel összefüggésben tájékoztatja a Tanácsot a nemzetközi jelenléttel, ennek keretében pedig a Főképviselő Hivatala jelenlétével kapcsolatban a helyszínen folyó tárgyalásokról.

               n)

               szükség szerint tanácsot ad a főképviselőnek azon természetes vagy jogi személyekre vonatkozóan, akikkel/amelyekkel szemben a bosznia-hercegovinai helyzetre tekintettel indokolt lehet korlátozó intézkedéseket alkalmazni;

               o)

               az alkalmazandó parancsnoki láncot nem érintve elősegíti annak biztosítását, hogy valamennyi helyszíni uniós eszköz összehangoltan kerüljön alkalmazásra az uniós politikai célkitűzések megvalósítása érdekében.

         4. cikk
   A megbízatás végrehajtása
   (1)   Az EUKK felel – a főképviselő felügyelete mellett – a megbízatás végrehajtásáért.
   (2)   A PBB kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörét nem érintve – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ) és annak megfelelő szervezeti egységeivel.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2017. március 1-jétől2018. június 30-ig terjedő időszakra 7 690 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni. Természetes és jogi személyek korlátozás nélkül részt vehetnek az EUKK által kiírt közbeszerzési pályázatokon. Ezenkívül az EUKK által vásárolt áruk esetében nem kell alkalmazni az áruk származására vonatkozó szabályt.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadással köteles elszámolni a Bizottságnak.
   6. cikk
   A csoport létrehozása és összetétele
   (1)   Külön személyzetet kell kijelölni arra, hogy segítse az EUKK-t a megbízatása végrehajtásában, valamint abban, hogy hozzájáruljon a bosznia-hercegovinai uniós szerepvállalás átfogó koherenciájához, láthatóságához és hatékonyságához. Az EUKK megbízatása és az e célra rendelkezésre bocsátott pénzügyi eszközök keretein belül az EUKK felel a csoport létrehozásáért. A csoportnak rendelkeznie kell a megbízatás keretében szükséges speciális szakpolitikai ismeretekkel. Az EUKK folyamatosan naprakész tájékoztatással látja el a Tanácsot és a Bizottságot a csoport összetételéről.
   (2)   A tagállamok, az uniós intézmények és az EKSZ javaslatot tehetnek az EUKK munkáját segítő személyzet kirendelésére. Az ilyen kirendelt személyzet javadalmazását a küldő tagállam, a küldő uniós intézmény vagy az EKSZ fedezi. Az EUKK melletti munkavégzés céljára a tagállamok által az uniós intézményekhez vagy az EKSZ-hez kirendelt szakértőket is ki lehet küldeni. A szerződéses nemzetközi alkalmazottaknak valamely tagállam állampolgárságával kell rendelkezniük.
   (3)   A kirendelt személyzet minden tagja a küldő tagállam, a küldő uniós intézmény vagy az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EUKK és au EUKK személyzete részére biztosított kiváltságok és mentességek
   Az EUKK küldetésének és az EUKK személyzete feladatának elvégzéséhez, illetve a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó felekkel kell megállapodni. Ehhez a tagállamok és az EKSZ minden szükséges támogatást megadnak.
   8. cikk
   Az EU-minősített adatok biztonsága
   Az EUKK és az EUKK csoportjának tagjai tiszteletben tartják a 2013/488/EU tanácsi határozatban (2) megállapított biztonsági elveket és minimumszabályokat.
   9. cikk
   Hozzáférés az információkhoz és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   Az esettől függően az uniós küldöttség és/vagy a tagállamok logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával és a hatáskörébe tartozó terület biztonsági helyzetével összhangban meghoz minden észszerűen megvalósítható intézkedést a közvetlenül az irányítása alá tartozó személyzet biztonsága érdekében, különösen az alábbiakat:

               a)

               az EKSZ iránymutatása alapján biztonsági tervet dolgoz ki, amely többek között konkrét fizikai, szervezeti és eljárási biztonsági intézkedéseket tartalmaz, szabályozza a személyzet biztonságos bejutását a hatáskörébe tartozó területre és az e területen belüli biztonságos mozgását, továbbá kiterjed a biztonsági események kezelésére, valamint a vészhelyzeti intézkedési és evakuálási tervére;

               b)

               biztosítja, hogy az Unió területén kívülre telepített teljes személyi állomány rendelkezzen az hatáskörébe tartozó területen fennálló körülmények által megkövetelt, magas kockázat elleni biztosítással;

               c)

               biztosítja, hogy csoportjának az Unión kívülre telepítendő valamennyi tagja – a helyi szerződéses személyzetet is beleértve – megfelelő, a hatáskörébe tartozó terület EKSZ általi biztonsági minősítéséhez igazodó biztonsági képzésben részesüljön az adott földrajzi területre való megérkezése előtt vagy az érkezéskor;

               d)

               biztosítja, hogy a rendszeres biztonsági értékeléseket követően tett ajánlásokat végrehajtsák, valamint az elért eredményekről szóló jelentések és a megbízatás végrehajtásáról szóló jelentések keretében írásban beszámol a Tanácsnak, a főképviselőnek és a Bizottságnak ezen ajánlások végrehajtásáról és az egyéb biztonsági kérdésekről.

         11. cikk
   Jelentéstétel
   Az EUKK szóban és írásban rendszeresen jelentést tesz a főképviselőnek és a PBB-nek. Az EUKK szükség szerint a tanácsi munkacsoportoknak is jelentést tesz. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban.
   12. cikk
   Koordináció
   (1)   Az Unió politikai céljainak elérése érdekében az EUKK hozzájárul az Unió tevékenységeinek egységéhez, összhangjához és hatékonyságához, és elősegíti annak biztosítását, hogy valamennyi uniós eszközt és tagállami intézkedést koherens módon alkalmazzák. Az EUKK tevékenységét össze kell hangolni a Bizottság, valamint adott esetben a térségben működő többi EUKK tevékenységével. Az EUKK rendszeresen tájékoztatja a tagállamok külképviseleteit és az Unió küldöttségeit.
   (2)   A helyszínen az EUKK szoros kapcsolatot tart fenn a tagállamok külképviseleteinek vezetőivel és az Unió régióbeli küldöttségeinek vezetőivel. Az uniós küldöttségek vezetői és a tagállamok külképviseleteinek vezetői minden tőlük telhetőt megtesznek annak érdekében, hogy segítsék az EUKK-t megbízatásának végrehajtásában. Az EUKK egyéb, a helyszínen működő nemzetközi és regionális szereplőkkel is kapcsolatot tart és különösen szoros együttműködést folytat a bosznia-hercegovinai főképviselővel.
   (3)   Az Unió válságkezelési műveleteinek támogatása érdekében az EUKK – a helyszínen jelen lévő más uniós szereplőkkel együtt – javítja az információk uniós szereplők általi terjesztését és megosztását a magas szintű együttes helyzetfelismerés és -értékelés céljából.
   13. cikk
   Követelésekkel kapcsolatos segítségnyújtás
   Az EUKK és az EUKK személyzete segítséget nyújtanak a korábbi bosznia-hercegovinai EUKK-k megbízatásával összefüggésben felmerült követelések és kötelezettségek kezeléséhez, és ilyen céllal adminisztratív támogatást nyújtanak, valamint hozzáférést biztosítanak a vonatkozó iratokhoz.
   14. cikk
   Felülvizsgálat
   E határozat végrehajtását, valamint az Uniónak a térségben történő egyéb hozzájárulásaival való összhangját rendszeresen felül kell vizsgálni. Az EUKK 2017. szeptember 30-ig az elért eredményekről szóló jelentést, 2018. március 31-ig pedig a megbízatás végrehajtásáról szóló átfogó jelentést nyújt be a Tanácsnak, a főképviselőnek és a Bizottságnak.
   15. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2017. február 27-én.

            a Tanács részéről

            az elnök

         K. MIZZI

      (1)  A Tanács 2015. január 19-i (KKBP) 2015/77 határozata az Európai Unió bosznia-hercegovinai különleges képviselőjének kinevezéséről (HL L 13., 2015.1.20., 7. o.).

      (2)  A Tanács 2013. szeptember 23-i 2013/488/EU határozata az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


title: 2011/578/EU: Az Európai Parlament határozata ( 2011. május 10. ) az Európai Környezetvédelmi Ügynökség 2009-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2011. május 10. ) az Európai Környezetvédelmi Ügynökség 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               27.9.2011

               HU

               Az Európai Unió Hivatalos Lapja

               L 250/155

         AZ EURÓPAI PARLAMENT HATÁROZATA
   (2011. május 10.)
   az Európai Környezetvédelmi Ügynökség 2009-es pénzügyi évre szóló költségvetésének végrehajtására vonatkozó mentesítésről
   (2011/578/EU)
   AZ EURÓPAI PARLAMENT,

               —

               tekintettel az Európai Környezetvédelmi Ügynökség 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Környezetvédelmi Ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Környezetvédelmi Ügynökség és az európai környezeti információs és megfigyelőhálózat létrehozásától szóló, 1990. május 7-i 1210/90/EGK tanácsi rendeletre (3) és különösen annak 13. cikkére,

               —

               tekintettel az Európai Környezetvédelmi Ügynökségről és az európai környezeti információs és megfigyelőhálózatról szóló, 2009. április 23-i 401/2009/EK európai parlamenti és tanácsi rendeletre (4) és különösen annak 13. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0122/2011),

               1.

               mentesítést ad az Európai Környezetvédelmi Ügynökség igazgatója számára az ügynökség 2009-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Környezetvédelmi Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 58. o.

      (2)  HL L 248., 2002.9.16., 1. o.

      (3)  HL L 120., 1990.5.11., 1. o.

      (4)  HL L 126., 2009.5.21., 13. o.

      (5)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2011. május 10.)
      az Európai Környezetvédelmi Ügynökség 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Környezetvédelmi Ügynökség 2009-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Környezetvédelmi Ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Tanács 2011. február 15-i ajánlására (05892/2011 – C7-0052/2011),

                  —

                  tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Európai Környezetvédelmi Ügynökség és az európai környezeti információs és megfigyelőhálózat létrehozásától szóló, 1990. május 7-i 1210/90/EGK tanácsi rendeletre (3) és különösen annak 13. cikkére,

                  —

                  tekintettel az Európai Környezetvédelmi Ügynökségről és az európai környezeti információs és megfigyelőhálózatról szóló, 2009. április 23-i 401/2009/EK európai parlamenti és tanácsi rendeletre (4) és különösen annak 13. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0122/2011),

                  A.

                  mivel a Számvevőszék megállapította, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az alapjául szolgáló ügyletek jogszerűek és szabályszerűek,

                  B.

                  mivel 2010. május 5-én a Parlament megadta a mentesítést az Európai Környezetvédelmi Ügynökség ügyvezető igazgatójának az ügynökség 2008-as pénzügyi évre szóló költségvetésének végrehajtására vonatkozóan, és a mentesítési határozatot kísérő állásfoglalásban (6) többek között:

                              —

                              felkérte az ügynökséget, hogy továbbra is rendszeresen (azaz ötévente) végeztesse el független külső értékelését a létrehozásáról szóló 1210/90/EGK rendelet és az igazgatótanács által elfogadott munkaprogram alapján,

                              —

                              tudomásul vette a Számvevőszék észrevételeit, amelyek megállapították, hogy az épület tulajdonosa által kiválasztott cég költségeinek kifizetése helyett pályázati felhívást kellett volna indítani az ügynökség által bérelt helyiségek átalakításának elvégzésére,

                              —

                              tudomásul vette, hogy az ügynökség a Belső Ellenőrzési Szolgálat (IAS) által 2006 óta tett 27 ajánlás közül 9-et végrehajtott,

                  C.

                  mivel az ügynökség 2009-es költségvetése 39 900 000 EUR volt, ami a 2008-as pénzügyi évhez képest 7,1 %-os növekedést jelent,

                  1.

                  megállapítja, hogy a 2009-ben az ügynökség rendelkezésére álló összes pénzügyi forrás 39 900 000 EUR-t tett ki, amelyből 34 560 000 EUR uniós támogatásokból származik;

                  2.

                  megállapítja, hogy az ügynökség 2008-as költségvetéséhez képest mutatkozó 2 800 000 EUR-s növekedés a 2009–2013-ra vonatkozó többéves stratégiában meghatározott, következő négy kulcsfontosságú terület finanszírozására szolgált: az éghajlatváltozáshoz való alkalmazkodás, az ökoszisztéma-felmérés, a fenntartható fogyasztás és termelés, valamint a katasztrófamegelőzés és -kezelés;

         Teljesítmény

                  3.

                  üdvözli az ügynökség azon kezdeményezését, hogy továbbra is rendszeresen végeztesse el független külső értékelését a létrehozásáról szóló 1210/90/EGK rendelet és az igazgatótanács által elfogadott munkaprogram alapján; külön megjegyzi, hogy a következő értékelésre 2012–2013-ban kerül majd sor;

                  4.

                  ismételten felhívja az ügynökséget, hogy a Számvevőszék következő jelentéséhez csatolandó táblázatban ismertesse a megadandó mentesítés évében és a megelőző pénzügyi évben végrehajtott műveletek összehasonlítását annak érdekében, hogy a mentesítésért felelős hatóság hatékonyabban tudja értékelni az ügynökség teljesítményét évről évre;

                  5.

                  sürgeti az ügynökséget, hogy kezelje prioritásként a négy kulcsfontosságú területet, és tegyen többet további fejlődésük előmozdítása érdekében;

                  6.

                  kifejezetten üdvözli, hogy az ügynökség megbízható módon nyújt független és biztos környezetvédelmi információkat valamennyi uniós intézmény, a tagállamok és a politikai döntéshozó szervek számára;

                  7.

                  ismét arra ösztönzi az ügynökséget, hogy folytassa a kommunikációs módszereinek továbbfejlesztésére irányuló erőfeszítéseit annak érdekében, hogy a média még nagyobb terjedelemben számoljon be tevékenységéről, és ily módon táplálja a nyilvános vitát a fontos környezetvédelmi kérdésekről, mint például az éghajlatváltozásról, a biológiai sokszínűségről és a természeti erőforrások kezeléséről; úgy véli, hogy az ilyen intézkedések átláthatóbb munkamódszereket és az ügynökség munkája iránti fokozottabb nyilvános érdeklődést eredményezhetnek;

                  8.

                  kéri a Számvevőszéket, hogy végezze el az ügynökség teljesítmény-ellenőrzését;

         Költségvetési eljárások

                  9.

                  ösztönzi az ügynökséget, hogy javítsa a költségvetés és a munkaprogram közötti kapcsolatot; elismeri, hogy a Számvevőszék jelentése szerint a költségvetés összeállításakor alkalmazott eljárások nem voltak elég szigorúak, ami a legtöbb költségvetési sort érintő, jelentős számú (az ügynökség költségvetésének 8 %-ával megegyező) költségvetési átcsoportosítást eredményezett; megállapítja különösen azt, hogy ezen átcsoportosítások némelyike egymást követő növelésekhez és csökkentésekhez vezetett ugyanazokon a költségvetési tételeken belül, miközben egyes előirányzatok nem kerültek felhasználására és az év folyamán más sorokhoz csoportosították át őket;

                  10.

                  aggódik amiatt, hogy az ügynökség átcsoportosításokat hajtott végre egy költségvetési sor növelése céljából, hogy (2009. december 30-án) kifizesse az ügynökség irodáinak 2010 első negyedévére szóló bérleti díját, és azt a 2009-es költségvetésre terhelje; hangsúlyozza, hogy az ügynökség e gyakorlata nem egyeztethető össze az évenkéntiség elvével, és ugyanakkor csökkentette a Bizottságnak visszafizetendő összeget;

                  11.

                  felhívja az ügynökséget, hogy az év végére javítsa a működési osztályok által az elhatárolt működési kiadások becslésével kapcsolatban adott tájékoztatás pontosságát;

         Emberi erőforrások

                  12.

                  felhívja az ügynökséget, hogy orvosolja a felvételi eljárások terén tapasztalható hiányosságokat, amelyek veszélyeztetik ezen eljárások átláthatóságát; megállapítja különösen, hogy a Számvevőszék az alábbi hiányosságokról számolt be: az álláshirdetésekben nem határozták meg a tartaléklistára felveendő jelöltek számát, az írásbeli vizsgákon és az elbeszélgetéseken feltett kérdéseket nem dolgozták ki a pályázatok megvizsgálása előtt, a felvételi bizottság nem dokumentálta kielégítően döntéseit, nem állapították meg előre az elbeszélgetésre való behíváshoz vagy a tartaléklistára történő felvételhez szükséges ponthatárt, és a jegyzőkönyvek hiányosak voltak;

                  13.

                  megállapítja, hogy 2009-ben 10 további álláshelyre volt szükség ahhoz, hogy meg lehessen erősíteni a kapacitást az ökoszisztéma-felmérés, a fenntartható fogyasztás és termelés, illetve egy közös környezeti információs rendszer kialakítása terén, valamint kapacitást lehessen biztosítani az éghajlatváltozáshoz való alkalmazkodás és a katasztrófamegelőzés és -kezelés új területeinek kifejlesztéséhez; ezzel kapcsolatban a felvételi eljárás további javítását szorgalmazza az átláthatóság tekintetében, amint azt a Számvevőszék is jelezte;

         Belső ellenőrzés

                  14.

                  tudomásul veszi, hogy az ügynökségnek még végre kell hajtania három ajánlást, amelyeket a Belső Ellenőrzési Szolgálat (IAS) legutóbbi ellenőrzési ajánlásainak nyomon követése során tett; megállapítja, hogy ezek elsősorban a kiemelt álláshelyeket, a támogatások helyszíni ellenőrzését/felügyeletét és a pénzügyi folyamatokat érintik, és „nagyon fontos” minősítésűek;

                  15.

                  üdvözli, hogy az ügynökség éves tevékenységi jelentésébe belefoglalta az IAS által az ügynökségről készített általános értékelést; véleménye szerint ez egy olyan gyakorlat, amelyet a többi ügynökségnek is követnie kell;

                  16.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2011. május 10-i állásfoglalására (7).

         (1)  HL C 338., 2010.12.14., 58. o.

         (2)  HL L 248., 2002.9.16., 1. o.

         (3)  HL L 120., 1990.5.11., 1. o.

         (4)  HL L 126., 2009.5.21., 13. o.

         (5)  HL L 357., 2002.12.31., 72. o.

         (6)  HL L 252., 2010.9.25., 151. o.

         (7)  Elfogadott szövegek, P7_TA(2011)0163. (Lásd e Hivatalos Lap 269. oldalát.)